I 883 ble området plyndret av normannere. Greven av Namur lot ødelegge byen i 1059. Tropper fra Liège plyndret byen i 1152 og 1155. Andenne ble også hardt rammet under den såkalte Kukrigen mellom greven av Namur og fyrstbiskopen av Liège 1275–1278. Fiendskapet mellom Liège og Namur fortsatte på 1400-tallet. Blant annet herjet stryker fra Liège trakten omkring Andenne i 1429. Byen ble atter plyndret i 1467, denne gang av flyktende styrker fra Liège etter slaget ved Brustem.